als_Latn dik_Latn sag_Latn
Arsyet pse sot duhet të protestojnë të gjithë shqiptarët
Të jesh pjesë e një proteste është e drejtë natyrore. Protesta është kulturë e çdo qytetari, jo vetëm atij që kërkon të jetë pjesë e një bashkësie evropiane, por e kujtdo që mendon se shteti që ai ka besuar është duke u tallur. Protesta është e drejtë legjitime, dhe këtë askush nuk mund t’jua ndalojë, çfarëdo qofshin ata, me çfarëdo lloj mënyrash, Ju, miq, duhet të jeni nesër në shesh për të luftuar kundër krimit, kundër dhunës, kundër poshtërsive, kundër shtypjes, kundër qeverisë që nëpërmjet makinacioneve ogurzeza po shkatërrojnë njeriun, njeriun e rilindur pas regjimit të egër komunist.
Të dashur miq, shokë, kolegë, qytetarë, shqiptarë, kujtoni për një moment çfarë ishim, çfarë jemi dhe për çfarë luftuam me mish e me shpirt?- për një jetë më të mirë. Kujtoni se kur të sëmureni askush nuk do ju shërbejë në spital, kujtoni se po u sulmuat askush nuk do ju vijë në mbrojtje, kujtoni se po patët dëshirën të shkolloheni askush nuk do ju japi të drejtën, kujtoni se po kërkuat punë asnjë derë nuk do ju hapet, kujtoni se për çdo mendim kundër qeverisë ju pret Burgu.
Miq, kush kundërshton një mendim apo vendim të paktën ka menduar një alternativë më të mirë, e para, ky është roli i opozitës, t’ju ofrojë alternativën më të mirë. Shqiptarë, protesta është e shëndetshme për shoqërinë. Pyeteni veten: Kush proteston? Proteston një popull që me të drejtën e Zotit dhe të Kushtetutës, ndihet i braktisur, i gënjyer, i masakruar nga shteti. Protestojë popujt që mendojnë se ka një mënyrë tjetër për të bërë politikë. NE, populli shqiptarë nuk kemi nevojë vetëm të ankohemi, por ajo që duam është një zë i përbashkët për të artikuluar problemet e këtij shteti. Unë, dhe shumë si unë, nuk po e shikojnë një gjë të tillë, prandaj ja vlen që nesër të jemi të gjithë të protestë.
Miq unë nuk ndihem i përfaqësuar, si shqiptar, nga kjo qeveri, që të vetmen gjë që bën është Show mediatik dhe personal. Asnjëri nga Ne, asnjëri nga Ju nuk ka nevojë për qeverisës marionetë, por për një Lider të vërtetë. Shqipëria meriton të përfaqësohet denjësisht nga njerëz me moral, kurajo, ide, vizion dhe jo nga kriminelë e dallaveraxhinj.
Edhe pse, në pamje të parë, kjo nuk duket si një dinamikë e shëndetshme, është mënyra më e mirë për t’i bërë ballë mundit dhe gjakut të atyre që luftuan për një shtet demokratik dhe të drejtë. Jam PRO protestës, sepse mendoj se ka shumë arsye legjitime për të protestuar në këtë shtet. Protesta është e shëndetshme. Nëse do të ktheheshim pas në kohë dhe në botë, do vinim re se shumë protesta kanë sjellë ndryshime institucionale.
Shqiptarë, detyra e vetme e shtetit është të identifikojë korrektësisht cilat janë problemet, dhe duke mos bërë dallime, t’i zgjidhë ato. Detyra e shtetit nuk është të të vrasë, por të të sigurojë jetën; detyra e shtetit nuk është të të vjelë qindarkën e fundit, por të të sigurojë një jetë të shëndetshme; detyra e shtetit nuk është të të lërë pa arsim, por të të shkollojë, sepse çdo gjë fillon nga A-ja.
Shqiptarë, Ju frikën e mundët bashkë me sistemin komunist, MOS lejoni që historia të përsëritet, duhet protestuar në rrugë, sepse aty fillon freni i qeverive tiranike. E drejta për liri, për të protestuar kundër një qeverie tiranike, e drejta për të jetuar në një shtet të së drejtës, barazisë dhe të mundësive mbetet në duart tona, pasi qeveria ka dështuar, ka treguar se nuk na i siguron dot. Dhe nëse ju pyesin çfarë keni frikë- përgjigjuni- Të humbasim lirinë.
Si baba, qytetarë dhe shqiptarë ju them: Zgjohuni! Duhet protestuar në rrugë kundër tritolit, ryshfeteve, pasigurisë, padrejtësisë, arrogancës, tradhtisë, terrorizmit, të keqes.
Autori është kryetari i degës nr.4 të PD-së Tiranë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn